2017. gada 3. janvārī Noteikumi Nr. 11

Rīgā (prot. Nr. 1 41.§)

**Grozījumi Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

[20. panta](http://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20) 6. un 13. punktu

Izdarīt Ministru kabineta 2015. gada 8. decembra noteikumos Nr. 704 "Darbības programmas "Izaugsme un nodarbinātība" 3.4.1. specifiskā atbalsta mērķa "Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai" īstenošanas noteikumi" (Latvijas Vēstnesis, 2015, 248. nr.) šādus grozījumus:

1. Izteikt 3. punktu šādā redakcijā:

"3. Specifiskā atbalsta mērķa grupa ir tiesu sistēmas un tiesu sistēmai piederīgi darbinieki – tiesneši, tiesu darbinieki, tiesu eksperti, prokuratūras un izmeklēšanas iestāžu amatpersonas un darbinieki, kā arī politikas veidotāji un politikas ieviesēji, bet, plānojot un īstenojot starpdisciplinārās mācības, attiecīgos mācību semināros atbilstoši mācību saturam piesaista brīvo juridisko profesiju pārstāvjus (zvērinātus advokātus, zvērinātus notārus, zvērinātus tiesu izpildītājus), šķīrējtiesnešus, mediatorus, maksātnespējas administratorus un citus juridisko jomu profesionāļus (turpmāk – tiesām, tiesībsargājošajām institūcijām un tiesu sistēmai piederīgās personas), kā arī sociālos partnerus un sadarbības partnerus, kuru darbība ir saistīta ar uzņēmējdarbības vides uzlabošanu."

2. Aizstāt 4.1.1. apakšpunktā skaitli "480" ar skaitli "456".

3. Aizstāt 4.1.2. apakšpunktā skaitli "3 881 007" ar skaitli "3 686 957".

4. Aizstāt 4.2.1. apakšpunktā skaitli "2407" ar skaitli "2287".

5. Aizstāt 4.2.2. apakšpunktā skaitli "12 035" ar skaitli "11 433".

6. Izteikt 7. punktu šādā redakcijā:

"7. Specifiskajam atbalstam plānotais kopējais attiecināmais finansējums ir 11 169 393 *euro*, tai skaitā Eiropas Sociālā fonda finansējums – 9 493 984 *euro* un valsts budžeta finansējums – 1 675 409 *euro*. Projekta iesniegumā pieejamo kopējo attiecināmo finansējumu plāno ne vairāk kā 10 474 822 *euro* apmērā, tai skaitā Eiropas Sociālā fonda finansējumu – 8 903 599 *euro* apmērā un valsts budžeta finansējumu – 1 571 223 *euro* apmērā, ievērojot specifiskajam atbalstam noteikto snieguma rezervi un paredzot iznākuma rādītāja plānojumu atbilstoši šo noteikumu 4.1.1. un 4.2.2. apakšpunktā minētajam apjomam."

7. Aizstāt 9. punktā skaitli "11 759 617" ar skaitli "11 169 393".

8. Papildināt noteikumus ar 16.9. un 16.10. apakšpunktu šādā redakcijā:

"16.9. tiesu informatīvās sistēmas pilnveidošana;

16.10. ar tiesu praksi un organizatorisko vadību saistīti pētījumi."

9. Izteikt 18.1. apakšpunktu šādā redakcijā:

"18.1. personāla izmaksas – projekta vadības un projekta īstenošanas personāla atlīdzības izmaksas – atbilstoši Valsts un pašvaldību institūciju amatpersonu un darbinieku atlīdzības likumam, izņemot virsstundas, – šo noteikumu 16.1., 16.2., 16.4., 16.5., 16.6., 16.7., 16.8. un 16.9. apakšpunktā minēto atbalstāmo darbību īstenošanai;".

10. Izteikt 18.2.2. apakšpunktu šādā redakcijā:

"18.2.2. pasniedzēju, konsultantu, ekspertu un speciālistu atlīdzība – šo noteikumu 16.1., 16.2., 16.4., 16.5., 16.6., 16.8. un 16.9. apakšpunktā minēto atbalstāmo darbību īstenošanai;".

11. Papildināt noteikumus ar 18.2.15. apakšpunktu šādā redakcijā:

"18.2.15. izmaksas, kas saistītas ar specifiskā atbalsta mērķa ietvaros veiktajiem šo noteikumu 16.10. apakšpunktā minētajiem pētījumiem."

12. Izteikt 26.6. apakšpunktu šādā redakcijā:

"26.6. nodrošina datu uzkrāšanu par Eiropas Parlamenta un Padomes 2013. gada 17. decembra Regulas Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. [1081/2006](http://eur-lex.europa.eu/eli/reg/2006/1081?locale=LV) (turpmāk – regula Nr. [1304/2013](http://eur-lex.europa.eu/eli/reg/2013/1304?locale=LV)), 1. pielikumā ietvertajiem Eiropas Sociālā fonda kopējiem tūlītējiem rezultāta rādītājiem un to iesniegšanu sadarbības iestādē atbilstoši normatīvajiem aktiem, kas nosaka Eiropas Savienības struktūrfondu un Kohēzijas fonda projektu pārbaužu veikšanas kārtību 2014.–2020. gada plānošanas periodā, un maksājuma pieprasījuma veidlapā noteiktajam."

13. Papildināt noteikumus ar 26.1 un 26.2 punktu šādā redakcijā:

"26.1 Prasības par personas identificēšanu un ar to saistīto datu uzkrāšanu, kas izriet no šo noteikumu 26.6. apakšpunktā minētajiem pienākumiem vai sadarbības iestādei iesniedzamajās veidlapās iekļautajiem datu laukiem, nav attiecināmas uz specifiskā atbalsta mērķa grupas dalībniekiem, uz kuriem attiecas likums "Par valsts noslēpumu", Operatīvās darbības likums un Valsts drošības iestāžu likums, kā arī normatīvie akti par valsts noslēpuma objektu sarakstu. Par minētajiem mērķa grupas dalībniekiem attiecīgās institūcijas vadītājs:

26.11. pirms mērķa grupas dalībnieku iesaistes projekta pasākumā finansējuma saņēmējam iesniedz apliecinājumu, norādot paredzēto pasākuma dalībnieku skaitu;

26.12. pēc mērķa grupas dalībnieku iesaistes projekta pasākumā finansējuma saņēmējam iesniedz apliecinājumu par faktisko mācības pabeigušo dalībnieku skaitu.

26.2 Finansējuma saņēmējs nodrošina kvantitatīvo datu uzskaiti par šo noteikumu 26.1 punktā minētajiem mērķa grupas dalībniekiem atbilstoši šo noteikumu 4. punktā minēto uzraudzības rādītāju vienībām."

14. Izteikt 30. punktu šādā redakcijā:

"30. Projekta uzraudzības komiteja nodrošina regulāru projekta ieviešanas gaitas un risku vadības uzraudzību, izskata ar projektu saistītos jautājumus, kas skar sadarbības partnerus, pieņem lēmumus projekta īstenošanas nodrošināšanai, izskata priekšlikumus par grozījumiem projektā, izvērtē projekta īstenošanas gaitu, kā arī izvērtē mācību un izvērtējuma atbilstību un kvalitāti un sniedz priekšlikumus par darbību uzlabošanu šo noteikumu 16.1., 16.2., 16.3., 16.4., 16.5., 16.7., 16.8., 16.9. un 16.10. apakšpunktā minēto atbalstāmo darbību

ietvaros, lai nodrošinātu mācību procesa un izvērtējuma atbilstību politikas plānošanas dokumentiem."

Ministru prezidents Māris Kučinskis

Tieslietu ministrs Dzintars Rasnačs